text: Skrev under på Grundloven og stemte to gange
  03 juli 2015 kl. 15.13
  Christian Rabjerg Madsen, nyvalgt socialdemokratisk folketingsmedlem, havde en bevæget dag på Christiansborg. Han skrev under på at ville holde Grundloven - og stemte to gange.
  - Jeg tror jeg gjorde de rigtigt, så jeg stemte for begge gange, siger han til TV SYD.
  Det var med et sug i maven, at han gennemførte højtideligheden, hvor grundloven underskrives.
  Til stede i Folketinget var også hans mormor og morfar, Erik Rabjerg. Sidstnævnte er inkarneret Venstre-mand.
  - Det var en overraskelse, at han blev stemt ind. Og det er kun fordi han har gjort et stort benarbejde, siger Erik Rabjerg til TV SYD.
  - Når der kan fås 400 stemmer i Varde-kanten ? mange af dem har været Venstre-folk, som har stemt på Christian - fordi han har gået i skole derude og er kommet til at kende mange. Han var avis bud en del år, og det skabte en meget stor kontakt med de mennesker, som han afleverede aviser til. For Christian havde altid tid til at snakke?
  Se Christian Rabjerg Madsen skrive under - og hør morfars bedømmelse af barnebarnet. (Var.: 1:28)
  